BUTE ME 7
Kit me Pwonyo Latinni
“Lok magi ducu ma acikowu kwede tin-ni wubiketo i cwinywu; dok wubipwonyo litinowu kwedgi.”
I kare ma Jehovah ocako te yub me ot, en oketo ni lunyodo aye myero gubed ki twero i kom lutino. (Jo Kolocai 3:20) Obedo ticci macalo lanyodo me pwonyo latinni me maro Jehovah ki bene me dongo makwiri. (2 Temceo 1:5; 3:
1 WEK OBED YOT BOT LUTINONI ME LOK KWEDI
GIN MA BAIBUL WACO: “Dano acel acel myero owiny lok oyotoyot, ento pe myero orune me gamone.” (Yakobo 1:
GIN MA ITWERO TIMONE:
Bed tye ka lutinoni gimito lok kwedi
Lok ki lutinoni kare ki kare, pe i kare ma nongo gitye i peko keken
2 TEM NIANG TE LOK MA GITYE KA WACONE
GIN MA BAIBUL WACO: “Ngat ma winyo lok . . . bibedo ki kwo maber.” (Carolok 16:20) Kare mukene, myero kong ilwod jami ma lutinoni loko ka imito niang gin ma i cwinygi. Yot tutwal bot jo matino me kwoto lok nyo me waco gin mapat ki ma gimito. “Myero kong iwiny lok ma nongo peya igamo lok mo; ka pe, ci inyuto mingngi.” (Carolok 18:13) Pe iwek kiniga omaki oyot.
GIN MA ITWERO TIMONE:
Temme ki tekki ducu pe me ngolo lokke nyo keco, kadi bed latinni oloko gin mo marac
Tem po i kom kit ma onongo iwinyo kwede ma pud itidi dok itam pi gin ma onongo pire tek boti
3 WUCUNG I TAM MA WUMOKO KACEL
GIN MA BAIBUL WACO: “Latin, winy lok ma woru pwonyi kwede, pe ikwer winyo pwony pa meni bene.” (Carolok 1:8) Jehovah omiyo bot wego ki mego twero i kom lutino. Myero wupwony lutinowu me bedo luworo ki luwiny. (Jo Epeco 6:
GIN MA ITWERO TIMONE:
Wunyam dok wumok kit ma wubimiyo kwede tira bot lutino
Ka tammi i kit me miyo tira bot lutinowu pat ki pa luoti, tem kong niang tam pa luoti
4 WUBED KI PULAN
GIN MA BAIBUL WACO: “Pwony latin con ma nongo en pud tidi kit yo ma myero en obed kwede.” (Carolok 22:6) Pwonnye maber pa lutinoni pe bitimme kene. Omyero iket yub me pwonyogi, ma kwako wa miyo tira bene. (Jabuli 127:4; Carolok 29:17) Miyo tira pe obedo miyo pwod keken, ento kwako konyo lutinowu me niang gin mumiyo lubo cik pire tek. (Carolok 28:7) Myero bene wupwonygi me maro Lok pa Jehovah kun gitemo niang maber pwony ma iye. (Jabuli 1:2) Man konyogi me dongo cwiny me poko gin matir ki marac.
GIN MA ITWERO TIMONE:
Wek lutinoni gunen Lubanga calo Ngat ma gitwero keto gengi i kome
Konygi me ngeyo kacel ki gwokke ki jami maraco ma twero balo kitgi, calo ma tye i Intanet. Pwonygi me gwokke ki jo ma pyedo lutino
fur_Latn ewe_Latn luo_Latn luo_Latn luo_Latn luo_Latn luo_Latn luo_Latn mri_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn mri_Latn kea_Latn luo_Latn luo_Latn luo_Latn mri_Latn